173.520

Ordinaziun davart l'infurmaziun da la publicitad tras las autoritads giudizialas (OIP)

dals 31-10-2024 (versiun dals 01-01-2025)

Sa   basond   sin   l'art. 51a al. 3   da   la   Constituziun   chantunala1)  e   sin   l'art. 18   da   la Lescha davart l'organisaziun giudiziala2)

relaschada da la Dretgira superiura ils 31 d'october 2024

1. Chaussas generalas

Object

Art.  1 1 Questa   ordinaziun   regla   l'infurmaziun   da   la   publicitad   tras   las   autoritads giudizialas.

2 L'ordinaziun fixescha l'admissiun sco er ils dretgs e las obligaziuns da las persunas che rapportan davart las dretgiras e prevesa sancziuns en cas da cuntravenziuns.

2. Infurmaziun da la publicitad tras las autoritads giudizialas

Princip da l'infurmaziun

Art.  2 1 Las   autoritads   giudizialas   infurmeschan   la   publicitad   en   moda   objectiva   e transparenta davart lur activitads.

2 Ellas   infurmeschan   cun   resguardar   il   secret   d'uffizi   e   cun   proteger   ils   interess publics e privats predominants.

3 En cas da basegn pon las autoritads giudizialas far decleraziuns en furma adequata pertutgant lur decisiuns.

1) DG 110.100 2) DG 173.000 * tabellas da las modificaziuns a la fin dal relasch

1

173.520

Art.  3

Infurmaziun davart las proceduras 1. mument ed object da las tractativas giudizialas

1 Las   autoritads   giudizialas   infurmeschan   en   l'internet   e   sin   dumonda   davart   il mument   e   davart   l'object   da   lur   tractativas   publicas.   Ellas   rendan   attent   ad in'eventuala restricziun u ad in'eventuala exclusiun da la publicitad.

2 Ils termins da tractativa da las proceduras dal dretg da famiglia, da las proceduras summaricas sco er da las proceduras davant la Dretgira da mesiras repressivas na vegnan betg publitgads.

Art.  4

2. publicaziun da las decisiuns a) Dretgira superiura

1 La Dretgira superiura publitgescha sias decisiuns per regla en furma anonimisada en l'internet ed, en cas da basegn, supplementarmain en revistas specificas. En cas spezials po ella infurmar a maun d'ina communicaziun a las medias.

2 Sias   pli   impurtantas   decisiuns   edescha   ella   ultra   da   quai   en   ina   collecziun publitgada.

b) ulteriuras autoritads giudizialas

Art.  5 1 Las ulteriuras autoritads giudizialas publitgeschan decisiuns d'interess public en furma anonimisada en l'internet.

2 En proceduras civilas exponan ellas publicamain tar la chanzlia respectiva, durant 15 dis   a   partir   dal   15. di   da   mintga   mais,   il   rubrum   ed   il   dispositiv   da   tut   las decisiuns   dal   mais   precedent   che   han   manà   a   fin   las   proceduras,   nun   che disposiziuns legalas u interess predominants s'opponian a quai.

3 Las suandantas decisiuns na vegnan betg rendidas accessiblas a la publicitad:

a)

b)

decisiuns en proceduras da mediaziun;

decisiuns en proceduras summaricas concernent chaussas da la giurisdicziun voluntara sco er dal dretg da persunas e dal dretg d'ierta;

decisiuns en proceduras dal dretg da famiglia;

decisiuns en proceduras d'assistenza giudiziala.

c)

d)

4 En proceduras penalas exponan ellas publicamain tar la chanzlia respectiva, durant 15 dis   a   partir   dal   15. di   da   mintga   mais,   il   rubrum   ed   il   dispositiv   da   tut   las decisiuns dal mais precedent che han manà a fin las proceduras e che n'èn betg vegnidas   proclamadas   publicamain,   nun   ch'il   Cudesch   da   procedura   penala3),   en spezial  l'artitgel 69 alinea 3,  la  Procedura  penala  per  giuvenils4),  la  protecziun  da victimas, autras disposiziuns legalas u interess predominants s'opponian a quai.

5 Excepziunalmain pon ils documents vegnir anonimisads. Igl è scumandà da far copias, fotografias u chaussas sumegliantas.

3) CS 312.0 4) CS 312.1

2

173.520

6 Sin dumonda e cunter ina taxa da 20 fin 200 francs pon las consideraziuns da decisiuns che na vegnan betg publitgadas en la banca da datas da las decisiuns, vegnir consegnadas en furma anonimisada. Davart la dumonda decida la direcziun da la procedura.

Infurmaziun davart l'administraziun giudiziala

Art.  6 1 La   Dretgira   superiura   publitgescha   il   rapport   da   gestiun   en   l'internet.   Ella publitgescha las relaziuns d'interess da las commembras e dals commembers da las autoritads giudizialas.

2 Las autoritads giudizialas publitgeschan en l'internet, co ch'ellas èn sa constituidas.

Ellas   infurmeschan   en   moda   adattada   davart   midadas   e   davart   eveniments organisatorics u persunals d'ina impurtanza speziala.

Cumpetenza

Art.  7 1 En   proceduras   pendentas   infurmescha   l'incumbensada   u   l'incumbensà   per l'infurmaziun en cooperaziun cun la direcziun da la procedura.

2 Dal rest infurmescha per regla l'incumbensada u l'incumbensà per l'infurmaziun en cunvegnientscha cun la presidenta u il president da l'autoritad giudiziala respectiva.

3 Exceptada è l'infurmaziun tras la Dretgira da giustia.

3. Rapportaziun davart las dretgiras

Art.  8

Admissiun 1. accreditaziun

1 Las collavuraturas ed ils collavuraturs da las medias che vulan rapportar davart la giurisdicziun da las autoritads giudizialas dal chantun Grischun per incumbensa da medias domiciliadas en Svizra, pon inoltrar en scrit ina dumonda d'accreditaziun a l'incumbensada u a l'incumbensà per l'infurmaziun.

2 L'accreditaziun vegn concedida da la cumissiun administrativa, sche las premissas per l'inscripziun en il register professiunal èn cumprovadas.

2. durada ed annullaziun da l'accreditaziun

Art.  9 1 L'accreditaziun vegn concedida per la durada d'ina perioda d'uffizi u – durant ina perioda d'uffizi currenta – per il rest da questa perioda. Il pli tard 2 mais avant la scadenza   d'ina   perioda   d'uffizi   sto   vegnir   dumandada   la   renovaziun   da l'accreditaziun.

2 Tgi che na rapporta betg pli davart las autoritads giudizialas dal chantun Grischun, sto communitgar quai a l'incumbensada u a l'incumbensà per l'infurmaziun.

3 Sche   las   premissas   per   l'accreditaziun   n'èn   betg   pli   ademplidas,   annunzia   la collavuratura   u   il   collavuratur   da   las   medias   quai   immediatamain   en   scrit   a l'incumbensada u a l'incumbensà per l'infurmaziun.

3

173.520

4 La cumissiun administrativa è cumpetenta per annullar l'accreditaziun.

3. accreditaziun per cas singuls

Art.  10 1 Collavuraturas e collavuraturs da las medias senza accreditaziun pon inoltrar en scrit ina dumonda d'accreditaziun per ina singula procedura a l'incumbensada u a l'incumbensà per l'infurmaziun.

2 Per l'accreditaziun da cas singuls vala l'artitgel 8 alinea 2 da questa ordinaziun.

3 Las persunas accreditadas per in cas singul han – per la durada da la procedura, per la quala ellas vegnan accreditadas – ils medems dretgs e las medemas obligaziuns sco las collavuraturas ed ils collavuraturs da las medias accreditads.

Art.  11

Dretgs ed obligaziuns 1. access a las tractativas

1 Confurm   al   dretg   processual   applitgabel   e   sut   tschertas   cundiziuns   pon   las autoritads   giudizialas   permetter   a   las   collavuraturas   ed   als   collavuraturs   da   las medias accreditads l'access a tractativas, a las qualas la publicitad è exclusa per part u dal tuttafatg.

2. invista da las actas

Art.  12 1 En proceduras cun ina tractativa publica ed en proceduras tenor l'artitgel 11 da questa   ordinaziun   vegni   permess   a   las   collavuraturas   ed   als   collavuraturs   da   las medias accreditads – sin dumonda – da prender invista da las actas e da laschar far copias da talas en reguard a la rapportaziun, e quai avant u suenter la tractativa.

Decisivas èn las suandantas disposiziuns:

a)

En chaussas civilas ston tut las partidas dar lur consentiment a l'invista. Il consentiment sto vegnir furnì da la collavuratura u dal  collavuratur da las medias. L'invista vegn concedida mo, uschenavant che nagins interess publics u privats predominants na s'opponan a quai.

En chaussas penalas vegn concedida l'invista da l'acta d'accusaziun u da la decisiun che remplazza l'acta d'accusaziun, ed en la procedura da meds legals vegn   concedida   l'invista   da   la   decisiun   contestada   e   da   la   decleraziun d'appellaziun, uschenavant che nagins interess publics u privats predominants na s'opponan a quai.

En   autras   proceduras   vegn   concedida   l'invista   da   la   decisiun   contestada, uschenavant che nagins interess publics u privats predominants na s'opponan a quai.

b)

c)

2 L'autoritad giudiziala po tegnair quint cun mesiras adattadas dals interess degns da vegnir protegids, en spezial cun anonimisar las actas.

3 Sche   l'invista   vegn   concedida,   pon   las   autoritads   giudizialas   trametter   a   las collavuraturas ed als collavuraturs da las medias copias da las actas, quai per posta ubain sin via electronica sur ina colliaziun segira.

4

173.520

4 Las   copias   consegnadas   dastgan   vegnir   surdadas   mo   a   collavuraturas   ed   a collavuraturs da las medias accreditads. Ellas ston vegnir tegnidas en salv uschia, ch'ellas èn protegidas cunter access nunautorisads, ed ellas ston vegnir destruidas il pli   tard,   suenter   che   la   rapportaziun   davart   la   procedura   respectiva   è   terminada.

Cuntravenziuns pon vegnir sancziunadas tenor l'artitgel 16 da questa ordinaziun.

3. consegna da decisiuns

Art.  13 1 En proceduras cun ina tractativa publica ed en proceduras tenor l'artitgel 11 da questa ordinaziun consegnan las autoritads giudizialas a las collavuraturas ed als collavuraturs da las medias accreditads – sin dumonda – il dispositiv da la sentenzia ed in'eventuala decisiun finala motivada en scrit.

2 Sche   la   decisiun   finala   vegn   publitgada   en   l'internet,   po   l'autoritad   giudiziala renviar a questa publicaziun e desister da consegnar la decisiun. En cas da basegn po l'autoritad   giudiziala   ultra   da   quai   orientar   en   in'autra   moda   adequata   davart   il resultat da la procedura.

3 L'autoritad giudiziala po tegnair quint cun mesiras adattadas dals interess degns da vegnir protegids, en spezial cun anonimisar la decisiun u cun ordinar in temp da bloccada.

4 Per   las   collavuraturas   ed   ils   collavuraturs   da   las   medias   accreditads   pon   –   sin dumonda – il rubrum ed il dispositiv da las decisiuns da la Dretgira superiura dals ultims   15 dis,   che   han   manà   a   fin   las   proceduras   e   che   n'èn   betg   vegnidas proclamadas publicamain, vegnir exponids publicamain tar la chanzlia per laschar prender invista. En quest connex vala l'artitgel 5 da questa ordinaziun confurm al senn.

5 En   proceduras   da   dretg   public   ha   lieu   ina   publicaziun   tenor   l'alinea 4   mo, uschenavant che la protecziun da victimas, autras disposiziuns legalas u interess predominants   na   s'opponan   betg   a   quai.   Betg   rendidas   accessiblas   na   vegnan decisiuns   en   connex   cun   l'approvaziun   da   l'applicaziun   d'instruments   tecnics   per determinar   la   posiziun   en   cas   d'observaziuns   tenor   l'artitgel 43b alinea 4   da   la Lescha federala davart la part generala dal dretg d'assicuranza sociala5).

4. portal giudizial

Art.  14 1 Las autoritads giudizialas pon endrizzar in portal giudizial electronic.

2 Cun l'accreditaziun survegnan las collavuraturas ed ils collavuraturs da las medias access al portal giudizial. L'access è persunal ed intransferibel.

3 En   il   portal   giudizial   vegnan   mess   a   disposiziun   a   las   collavuraturas   ed   als collavuraturs da las medias accreditads ils documents che als pon vegnir consegnads confurm a l'artitgel 12 ed a l'artitgel 13 da questa ordinaziun.

4 Las infurmaziuns dal portal giudizial dastgan vegnir surdadas mo a collavuraturas ed   a   collavuraturs   da   las   medias   accreditads.   L'artitgel 12 alinea 4   da   questa ordinaziun vala confurm al senn.

5) CS 830.1

5

173.520

5. obligaziuns

Art.  15 1 La rapportaziun duai esser objectiva ed adequata e resguardar commensuradamain ils interess degns da protecziun da las persunas participadas a la procedura. Las collavuraturas   ed   ils   collavuraturs   da   las   medias   e   las   interpresas   da   medias resguardan en quest connex la «Decleraziun da las obligaziuns e dals dretgs da las schurnalistas e dals schurnalists» dal Cussegl svizzer da la pressa ed eviteschan en spezial mintga gener da condemnaziun precipitada, da blamascha nunnecessaria u da rapportaziun sugestiva.

2 Las collavuraturas ed ils collavuraturs da las medias e las interpresas da medias observan las cundiziuns che vegnan pronunziadas da l'autoritad giudiziala.

3 Per la rapportaziun pon las autoritads giudizialas pronunziar temps da bloccada, che ston vegnir resguardads da las collavuraturas e dals collavuraturs da las medias e da las interpresas da medias.

4 Las collavuraturas ed ils collavuraturs da las medias e las interpresas da medias èn obligads   da   publitgar   ina   rectificaziun   da   las   autoritads   giudizialas   pertutgant   la rapportaziun davart las dretgiras.

Sancziuns en cas da cuntravenziuns

avertiment;

suspensiun da l'accreditaziun per maximalmain sis mais;

retratga da l'accreditaziun.

Art.  16 1 En cas che las obligaziuns vegnan violadas culpaivlamain u en cas che l'obligaziun da   rectificaziun   tenor   l'artitgel 15 alinea 4   da   questa   ordinaziun   na   vegn   betg observada,   po   la   cumissiun   administrativa   da   la   Dretgira   superiura   pronunziar d'uffizi u sin denunzia las suandantas sancziuns:

a)

b)

c)

2 Avant   che   decider   davart   la   pronunzia   d'ina   sancziun,   lascha   la   cumissiun administrativa vegnir a pled l'autoritad giudiziala pertutgada, la collavuratura u il collavuratur da las medias e, sche necessari, l'interpresa da medias.

3 En cas d'ina retratga da l'accreditaziun generala po la cumissiun administrativa fixar, ch'ina nova accreditaziun n'è betg pli pussaivla durant in onn ed, en cas d'ina retratga repetida, durant fin trais onns.

Dretg da recurs

Art.  17 1 Cunter   decisiuns   da   la   cumissiun   administrativa   poi   vegnir   fatg   recurs   tar   la Dretgira superiura entaifer 30 dis dapi la communicaziun.

6

173.520

Tabella da las modificaziuns - tenor conclus

Conclus 31-10-2024

Entrada en vigur 01-01-2025

Element relasch

Modificaziun emprima versiun

Publicaziun en la CUL 2024-038

7

173.520

Tabella da las modificaziuns - tenor element

Element relasch

Conclus 31-10-2024

Entrada en vigur 01-01-2025

Modificaziun emprima versiun

Publicaziun en la CUL 2024-038

8